**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

 107. schôdza

 Číslo: PREDS-407/2019

698

 **U z n e s e n i e**

 **Ústavnoprávneho výboru Národnej rady Slovenskej republiky**

 **z 9. septembra 2019**

k zákonu z 26. júna 2019, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, **vrátenému prezidentkou Slovenskej republiky** na opätovné prerokovanie Národnou radou Slovenskej republiky (tlač 1563)

**Ústavnoprávny výbor Národnej rady Slovenskej republiky**

 **A. p r e r o k o v a l**

 **pripomienku prezidentky** uvedenú v III. časti rozhodnutia prezidentky Slovenskej republiky z 10. júla 2019 č. 3091-2019-KPSR;

 **B. o d p o r ú č a**

 Národnej rade Slovenskej republiky

zákon z 26. júna 2019, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 1563) **schváliť** v znení týchto pozmeňujúcich návrhov:

1. V čl. I bod 46. sa slová „1. augusta 2019“ nahrádzajú slovami „15. októbra 2019“ a slová „31. júla 2019“ sa nahrádzajú slovami „14. októbra 2019“.

V súlade s § 90 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje upraviť dátum účinnosti a súvisiacich prechodných ustanovení, pretože inak hrozí, že by mal zákon nadobudnúť účinnosť skôr, ako bude vyhlásený.

1. V čl. II bod 11. sa slová „1. augusta 2019“ nahrádzajú slovami „15. októbra 2019“ a slová „31. júlu 2019“ sa nahrádzajú slovami „14. októbru 2019“.

V súlade s § 90 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje upraviť dátum účinnosti a súvisiacich prechodných ustanovení, pretože inak hrozí, že by mal zákon nadobudnúť účinnosť skôr, ako bude vyhlásený.

1. V čl. IV sa slová „1. augusta 2019“ nahrádzajú slovami „15. októbra 2019“.

V súlade s § 90 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky sa navrhuje upraviť dátum účinnosti a súvisiacich prechodných ustanovení, pretože inak hrozí, že by mal zákon nadobudnúť účinnosť skôr, ako bude vyhlásený.

 **C. p o v e r u j e**

 predsedu výboru, aby spracoval výsledky rokovania Ústavnoprávneho výboru Národnej rady Slovenskej republiky z 9. septembra 2019 do písomnej správy Ústavnoprávneho výboru Národnej rady Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie Ústavnoprávnemu výboru Národnej rady Slovenskej republiky ako gestorskému výboru.

 Róbert Madej

 predseda výboru

overovatelia výboru:

Ondrej Dostál

Irén Sárkӧzy